מה אם השאלה החשובה ביותר במבט על שילוב היא לא “מה הילד צריך ללמוד כדי להשתלב?” אלא “מה הסביבה צריכה לעשות כדי שכל ילד יוכל להשתתף, להתפתח ולהיות חלק ממנה?” בהרצאה אציג נקודות מבט עדכניות על שילוב ילדים אוטיסטים בגני הילדים ובבתי הספר, המבוססות על מחקרים מהשנים האחרונות. נתמקד בבחינת מאפייני הסביבה המשלבת, לצד הקשבה לנקודת מבטם של אנשים אוטיסטים ונבחן כיצד שינוי זה משפיע על תפקידנו כמנתחי ההתנהגות. ההרצאה תסקור את הגורמים הסביבתיים התורמים להשתתפות משמעותית של ילדים אוטיסטים, את תפקידם של אנשי הצוות החינוכי, בני השווים והמשפחות, ואת האופן שבו עקרונות ניתוח ההתנהגות יכולים להשתלב בגישות עדכניות, מתוך מטרה לקדם שותפות, שייכות ומתן מענה למגוון הצרכים של כלל הילדים במסגרת החינוכית.